b'\n_START_ARTICLE_\nGeorge Barnett\n_START_SECTION_\n\xc5\xbdivljenjepis\n_START_PARAGRAPH_\nJunija 1877 je vstopil v pomorsko akademijo ZDA, ki jo je kon\xc4\x8dal 1881; iz njegove generacije so iz\xc5\xa1li prvi \xc4\x8dastniki Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike. Ko je pre\xc5\xbeivel dve leti na morju kot kadet-prapor\xc5\xa1\xc4\x8dak, je bil preme\xc5\xa1\xc4\x8den h KMP ZDA kot poro\xc4\x8dnik. Kot poro\xc4\x8dnik je slu\xc5\xbeil v razli\xc4\x8dnih voja\xc5\xa1nicah na vzhodni obali ZDA in na krovu USS Pinta tri leta. V \xc4\x8dasu, ko je bil povi\xc5\xa1an v nadporo\xc4\x8dniku, je slu\xc5\xbeil na USS Iroquois._NEWLINE_Ko je kon\xc4\x8dal drugo\xc2\xa0\xc2\xbbmorsko turo\xc2\xab, je slu\xc5\xbeil eno leto v marinski voja\xc5\xa1nici Navy Yard, Washington, D.C.; nato je bil dodeljen marinski stra\xc5\xbei na Svetovni kolumbijski razstavi v Chicagu, kjer je ostal do zaprtja; nakar se je vrnil v Navy Yard._NEWLINE_Junija 1896 je ponovno odplul na morje, tokrat na krovu USS Vermont. Decembra 1897 je bil preme\xc5\xa1\xc4\x8den na USS San Francisco in aprila 1898 na USS New Orleans. Ko je slu\xc5\xbeil na tej ladji med \xc5\xa1pansko-ameri\xc5\xa1ko vojno, je sodeloval v ve\xc4\x8d obleganjih fortifikacij v Santiagu (Kuba). Novembra istega leta je bil preme\xc5\xa1\xc4\x8den na USS Chicago._NEWLINE_Maja 1901 je bil preme\xc5\xa1\xc4\x8den na poveljstvo korpusa v Washingtonu, D.C. Istega leta je bil imenovan za poveljnika bataljona na USS Panther, ki je bil poslan v Panamo, kjer so varovali ameri\xc5\xa1ke interese ter \xc5\xbeelezni\xc5\xa1ke povezave._NEWLINE_Decembra 1902 se je vrnil v Washington, a je bil \xc5\xa1e istega meseca postavljen za poveljnika bataljona, ki je bil poslan na Filipinih, kamor so prispeli nekaj mesecev kasneje. Tam je bil postavljen za flotnega marinskega \xc4\x8dastnika Azijatske flote. Na tem polo\xc5\xbeaju je slu\xc5\xbeil na ve\xc4\x8d ladjah do decembra 1904, ko se je vrnil v 1. marinsko brigado._NEWLINE_Aprila 1905 se je vrnil v Washington in bil kmalu povi\xc5\xa1an v podpolkovnika. Postavljen je bil za poveljujo\xc4\x8dega \xc4\x8dastnika marinske voja\xc5\xa1nice Navy Yard za eno leto, nakar je bil spet postavljen za poveljnika bataljona, ki je bil na USS Minneapolisa namenjen na Kubo, kjer je postal del kubanske vojske pacifikacije._NEWLINE_Kmalu po pristanku na Kubi je bil bataljon raz\xc5\xa1irjen v polk in poslan na otok Cianfuegos. Ko so marince zamenjali pripadniki KOV ZDA, je od\xc5\xa1el nazaj v Washington, kamor je pri\xc5\xa1el novembra 1906. Spet je postal poveljnik voja\xc5\xa1nice za eno leto, nakar je bil preme\xc5\xa1\xc4\x8den v poveljstvo korpusa. Kmalu zatem je bil imenovan za poveljnika marinskega odreda ameri\xc5\xa1ke delegacije v Pekingu (Kitajska). Poleti 1910 se je vrnil v ZDA in prevzel poveljstvo voja\xc5\xa1nice Filadelfija (Pensilvanija)._NEWLINE_V naslednjih treh letih je bil spet poslan na Kubo kot poveljnik 1. marinskega polka, ki je skrbel za vzdr\xc5\xbeevanje miru. Po vzpostavitvi javnega reda in miru je bil poslan v Puerto Rico na manevre, od koder se je vrnil 15. februarja. 25. februarja 1914 je bil povi\xc5\xa1an v generalmajor-komandanta KMP ZDA; bil je prvi komandant, ki je bil po novosprejetem zakonu imenovan za obdobje \xc5\xa1tirih let._NEWLINE_Prva pomembnej\xc5\xa1a naloga, ki ga je \xc4\x8dakala, je bila napotitev okrepljene marinske brigade v Vera Cruz (Mehika). Istega leta je moral poslati \xc5\xa1e dve brigadi na Haiti in v Santa Domingo; vse brigade so ostale v teh dr\xc5\xbeavah celoten \xc4\x8das njegovega mandata._NEWLINE_Zaradi vstopa ZDA v prve svetovne vojne je Barnett bil pred zahtevno nalogo. Pove\xc4\x8dal je \xc5\xa1tevilo pripadnikov na skoraj 76.000. V tem \xc4\x8dasu je bil del marincev name\xc5\xa1\xc4\x8den na Haitiju, v Dominikanski republiki, Kubi ter dve brigadi marincev v Franciji. Po koncu vojne je skrbel za obse\xc5\xbeno demobilizacijo._NEWLINE_30. junija 1920 je bil razre\xc5\xa1en kot komandant. Do obvezne starostne upokojitve 9. decembra 1923 (64 let) je bil poveljnik Pacifika._NEWLINE_Pokopan je na pokopali\xc5\xa1\xc4\x8du Arlington (Arlington, Virginija), v delu, ki je rezerviran za pripadnike generacije 1881 pomorske akademije.'